Sunset Golf Tour 2021 I.forduló a Café-Line Kft. támogatásával
 
A verseny helye és ideje:
 
St. Lőrinc Golf Club, 1238. Budapest, XXIII. kerület, Szentlőrinci út 19-21.
A Sunset Golf Tour a következő időpontokban kerül megrendezésre:
 
2021.04.18         vasárnap   10:00 óra 18 szakasz
2021.05.09         vasárnap   14:00 óra   9 szakasz
2021.06.06         vasárnap   10:00 óra   9 szakasz
2021.07.18         vasárnap   10:00 óra 18 szakasz
2021.08.15         vasárnap   14:00 óra   9 szakasz
2021.08.22         vasárnap   10:00 óra 18 szakasz   Tótvázsony
2021.09.12         vasárnap   14:00 óra   9 szakasz
2021.10.10         vasárnap   14:00 óra   9 szakasz
 
A versenyeken nem lesz helyezés szerinti pontozás, hanem a megszerzett stableford pontok kerülnek összesítésre, vagyis 9 szakaszon a 9 szakasz, 18 szakaszon a 18 szakasz eredményei.
A sorozat utolsó fordulóján elért eredmények duplán számítanak.
 
A verseny indítása:
A 2021-as versenysorozat öt 9 szakaszos és három 18 szakaszos versenyből áll. A St. Lőrinc Golf Club 9 szakaszos par 36 és par 72-es, illetve Tótvázsony Vadrózsa Golf Club Par 72-es pályáján standard elütőkről, shot gun indítással, maximum 4 fős csoportokban, a 9 szakaszos versenyek 14:00 órakor, a 18 szakaszosak 10:00 órakor indulnak.
Kérjük a versenyzőket, hogy az indításuk előtt legkésőbb fél órával jelentkezzenek be a recepción.
 
Résztvevők:
Versenyre jogosult minden amatőr golfjátékos -54,0 HCP indexig-ig A, B, és C kategóriákba sorolva.
A versenyek egy 8 fordulós sorozat állomásai, ahol a versenyeken elért bruttó és nettó stableford pontok a sorozatban összegeződnek. Versenyenként és a sorozat végén összesítve díjazzák a játékosokat, utóbbi esetben az összesített stableford pontok alapján. Amennyiben valaki nem rendelkezik hendikep igazolással,nem indulhat a versenyen!
 
A verseny játékformája:
Stableford pontozásos egyéni verseny 9, illetve 18 szakaszon, HCP módosító, életkornak és nemnek megfelelő elütő helyről.
Mindenki köteles a labdát felvenni, amennyiben az adott pályaszakaszon már nem kaphat pontot.
A Magyar Golf Szövetség ajánlásának megfelelően a 46 stableford pontszám feletti eredmény esetén a játékos nem kerül díjazásra, de HCP-je módosul és az eredményének megfelelő pontszámot a versenysorozatban megkapja.
 
A verseny kategóriái:
Vegyes A kategória (         23,9 HCPI-ig)
Vegyes B kategória (24,0- 36,0 HCPI-ig)
Vegyes C kategória (36,1-54,0 HCPI-ig)
 
Díjazottak versenyenként:
Bruttó stableford I. helyezett,
Nettó stableford I.II.III helyezett, elindított kategóriánként. (Amennyiben egy kategóriában a nevezők létszáma nem éri el az öt főt, csak ez első díj kerül kiosztásra.) Az együttállást a fordulón belül 18 szakaszon a legnehezebb 9-6-3-1, illetve 9 szakaszon a legnehezebb 6-3-1 szakaszok összesített eredménye dönti el, ha az sem, akkor a sorsolás.
 
Nevezési díj versenyenként:
A St. Lőrinc Golf Club tagjai számára: 7700 Ft, juniorok számára 4500 Ft. Más klubok tagjai számára: 10900 Ft amely tartalmazza a versenyen, valamint a díjátadón való részvételt..
 
 
 
Nevezési határidő:
A verseny időpontját megelőző napon 12.00 óráig, a GOLFIGO-ban illetve a klub recepcióján személyesen, vagy telefonon. 06/30/299 15 16) Startlista kihirdetése a versenyt megelőző napon 18:00 óráig.
 
Összetett eredmények:
A versenysorozat végén a legjobb 7 (hét) verseny eredménye kerül értékelésre, ha valaki ennél kevesebben vett részt, akkor a hiányzó versenyek 0 (nulla) ponttal lesznek regisztrálva. Az összesített stableford pontok alapján a bruttó első helyezett és a nettó A és B kategória első hat helyezettje kerül értékelésre. A kategóriánkénti első hat helyezés esetén az együttállás az összetett eredményeket illetően nem megengedett, az utolsó (8-ik) fordulóban elért nettó eredmény dönt. Amennyiben így is együttállás van, abban az esetben a 8-ik forduló bruttó eredménye a döntő, ezt követő együttállás esetén pedig sorsolás dönt a helyezésről.
 
A 2021-es Sunset Golf Tour sorozat díjazása:
A bruttó első helyezett 85% kedvezménnyel válthatja meg a 2022-es évre szóló klubtagságát, valamint egy évre magáénak tudhatja a Sunset Golf Tour vándorserlegét. A nettó kategória első helyezettek 80%, második helyezettek 60%, harmadik helyezettek 40%, negyedik helyezettek 30%, ötödik helyezettek 20%, és a hatodik helyezettek 10% kedvezménnyel válthatják meg a 2022-es klubtagságukat. A kategória első három helyezettjének kedvezménye 2022-re egyéb kedvezményekkel nem összevonható! A „C” (6. hcp osztály) kategóriában nincs díjazás a következő évi klubtagságra vonatkozóan! A cél a „B” (verseny) kategóriába való felzárkózás! Ezért extra lehetőség, hogy ha valaki időközben eléri azt a hendikepet(36Hcp), lehetősége van átlépni a „B” kategóriába.
 
Kategóriaváltás:
A „C” kategória kivételével nincs lehetőség kategóriák közti átjárásra! Mindenki az aktuális, első fordulónál fennálló EHCP-je alapján kerül besorolásra. Onnantól kezdve abban a kategóriában gyűjtheti a pontokat, valamint ott is kerül díjazásra. Azonban a „C” (6. hcp osztály) kategóriában van lehetősége a játékosnak úgy határoznia, hogyha időközben hendikepje alapján átlépne a „B” kategóriába, akkor onnantól kezdve ott folytatja a pontszerzést. A korábban „C” kategóriában megszerzett pontjait viszont nem viheti magával!
 
Versenybizottság:
Bartha Ferenc, klubvezető
Bodor Gergely, oktató
A versenybizottság döntése végleges, fellebbezésre nincs lehetőség!
 
Versenyfeltételek:
A verseny az R&A Rules Limited szabályai,
a Magyar Golf Szövetség Versenyszabályzata, valamint
a St. Lőrinc GC. Helyi szabályainak megfelelően kerül megrendezésre.
A Versenybizottság a változtatás jogát fenntartja.
 
Üdvözlettel SLGC.

